b"\n_START_ARTICLE_\nAhwaz\n_START_SECTION_\nDades geogr\xc3\xa0fiques\n_START_PARAGRAPH_\nEst\xc3\xa0 constru\xc3\xafda en el riu Karun (l'\xc3\xbanic navegable d'Iran), que la creua pel mig i a uns 20 metres sobre el nivell de la mar. La poblaci\xc3\xb3 era el 2006 d'1.338.126 habitants. El seu nom persa \xc3\xa9s Ahvaz, forma farsi del nom \xc3\xa0rab Ahwaz, al seu torn un plural derivat del persa huz (singular) per anomenar els habitants locals en per\xc3\xadode aquem\xc3\xa8nida, kuzi (grec: ouxioi), i que venia de l'elamita Suz (Susa). El nom Huz est\xc3\xa0 a l'origen de l'\xc3\xa0rab Khuzestan. _NEWLINE_Es troba a 120\xc2\xa0km al nord-oest d'Abadan. La ciutat est\xc3\xa0 dividida essencialment en dos districtes, la ciutat nova (a la dreta del Karun) i la ciutat vella (a l'esquerra). El clima \xc3\xa9s calor\xc3\xb3s a l'estiu i suau a l'hivern. La pluja anual \xc3\xa9s de 195\xc2\xa0mm. A la ciutat, hi ha quatre universitats principals (Universitat de ci\xc3\xa8ncies m\xc3\xa8diques, Universitat de la tecnologia del petroli, Universitat d'Ahvaz i Universitat Isl\xc3\xa0mica Azad d'Ahvaz), i altres universitats i escoles. La ciutat disposa de metro urb\xc3\xa0, d'estaci\xc3\xb3 de ferrocarril i d'un aeroport."